《偈》
宋代·释彦岑

今朝八月初五，好事分明为举。岭头漠漠秋云，树底鸣鸠唤雨。

昨夜东海鲤鱼，吞却南山猛虎。虽然有照有用，毕竟无宾无主。

唯有文殊普贤，住，住，我识得你。

作者简介：释彦岑，号圆极，台城（今南京市）人。住太平州隐静寺。为南岳下十六世，云居法如禅师法嗣。《嘉泰普灯录》卷二一、《五灯会元》卷二○有传。今录诗六首。